सैन फ़्रांसिस्को
धत्।
स्वागत है
निवासी डायरेक्ट्री
बोलो
- हाँ? - मैं ऐना हूँ।
मैं आपकी आज रात की पार्टी की सेविका हूँ।
मैं मदद करने आई हूँ।
कृपया प्रवेश करें
नया साल मुबारक हो।
वैश्विक तापमान परिवर्तन +2.44 डिग्री सेल्सियस
वैश्विक जनसंख्या 9.96 बिलियन
एक्स्ट्रैपलेशन्स
ऐना, क्या आप कर्ज़ के बोझ के तले दबी हुई हैं?
आख़िरकार तुम आ गई। मैं कब से तुम्हारी एजेंसी को फ़ोन लगा रही हूँ।
- ऐनी, यही नाम है न? - ऐना, हाँ।
माफ़ कीजिए, मेरी साइकिल ख़राब हो गई, तो मुझे पैदल आना पड़ा।
अपना सामान यहाँ रख दो।
- मेरा मानना है कि तुम पहनने के लिए कुछ लाई होगी? - हाँ।
ऐल्फ़ा, शतवर्षीय प्लेलिस्ट चलाओ।
हम आमतौर पर ऐसे नहीं खाते।
ध्यान रखना, यह केवल नए साल की पूर्वसंध्या की वजह से है।
इस खाने के लिए हमें छह महीने के कार्बन क्रेडिट देने पड़े और हम अमीर नहीं हैं।
तुम्हें टिप मिलेगी, बेशक़। बस ऐसी उम्मीद मत करना कि वह...
तुम्हें निराशा होगी।
और क्या? शैंपेन वहाँ है। हॉर डेवूर वहाँ है।
और मेरा वादा है कि तुम्हारी ख़ुद की पार्टी में जाने के लिए तुम्हें समय से छोड़ देंगे।
मेरी कोई पार्टी नहीं...
ऑगी?
कल सुबह?
नई शुरुआत करना हमेशा अच्छा होता है।
निजी नंबर
- तुम्हें बताने के लिए, वह शायद... - ऑगी?
- तुमने कुछ कहा? - नहीं। वह मेरी पत्नी है।
- ऑगस्ट बोलो, तुम कहाँ चले गए? - क्या इसका मतलब है कि तुम दोबारा सोच रहे हो?
नहीं, नहीं।
जान, हमारे मेहमान किसी भी पल आते होंगे।
कोई संदेह नहीं है।
अगर तुम कहते हो तो।
मुझे यहाँ पक्का वादा चाहिए।
- ऑगी? - मैं तैयार रहूँगा।
मैं तुम्हें हर जगह ढूँढ रही हूँ। फिर से यूनिकॉर्न बंदीकरण खेल रहे हो?
क्या? अब तो मुझे वह गेम पसंद भी नहीं है।
क्या? एक बंदा अपनी ही अलमारी के फ़र्श पर नहीं बैठ सकता?
- मैं कुछ नहीं खेल रहा। - हाँ, इस बार।
कल्पना करो कि तुमने हमारे कार्बन को किसी उत्पादक चीज़ पर ख़र्च किया होता,
- बजाय अपने वर्चुअल पालतुओं या गेम्स पर। - या निवेशों पर।
एक ऐसी कंपनी में 500 शेयर जो स्वचालित मोज़े इजाद करने वाली थी।
वे मोज़े अच्छा विचार थे।
ज़रूर, जब तक कि नमूने मोज़ों ने किसी को पहाड़ की चोटी से गिरा नहीं दिया। ऊप्स।
वह एक पुल था और सही संकेत नहीं थे और रोशनी कम थी।
ख़ैर, आज रात की इस दावत के लिए तुम ही हो जो हमारे
सारे कार्बन पॉइंट्स का इस्तेमाल कर रही हो।
तुम इतनी तैयार क्यों हो?
आज नए साल की पूर्वसंध्या है और तुम एक अलमारी में बैठे हो।
कम से कम मैं कोशिश कर रही हूँ कि तुम्हारे लिए, हमारे लिए, चीज़ों को ख़ुशनुमा बनाऊँ।
मैं ख़ुशनुमा हूँ।
तुम ख़ुशनुमा नहीं हो।
तुम्हें लगता है तुम मुझे जानती हो। तुम्हें नहीं पता मैंने क्या...
क्या?
मुझे क्या नहीं पता?
- क्या? - बस कह रहा हूँ।
रहने दो।
वे लोग आ गए।
और ऑगी, पैंट पहन लो।
तुम लोग यहाँ हो। तुम पहुँच गए!
- हैलो। - एलोईस।
- एलोडी। - हाँ।
क्या आख़िरी वाली एलोईस थी?
एलेनॉर।
हमें बुलाने के लिए आपका बहुत-बहुत शुक्रिया। यह...
- हम नहीं... - एलोडी झप्पी देने को दोबारा लाने की कोशिश में है।
- यह बहुत सहज है। - हाँ। नहीं, हम छूते नहीं हैं।
- किसी को भी? - किसी को भी।
ठीक है।
- मुझे आपकी ड्रेस पसंद है। मुझे पुरानी चीज़ें पसंद हैं। - धन्यवाद।
तुम लोगों का ऑक्सीजन मैं ले लेती हूँ।
- यहाँ मेरे पास एक लड़की है। - यह लो।
वह थोड़ी बौखलाई हुई है। माफ़ करना।
- ऐनी! - वाह।
- क्या मुझे यहाँ थोड़ी मदद मिलेगी? - हाँ।
- धन्यवाद। - हाँ।
वह क्या है? क्या इसके अंदर वह चीज़ है?
वह चिप, हाँ।
जान, हमने इस बारे में बात नहीं की थी क्या?
आपके घर को अभी-अभी 6,000 बैंग मिले हैं।
सात हज़ार, 12,000।
क्या वह विज्ञापन है? मुझे उससे नफ़रत है।
ठीक है, ड्रिंक्स! ऐनी, प्लीज़।
यह नेपा में आख़िरी डीकार्बोनाइज़्ड बुलबुले से माइक्रो-इंजीनियर किए गए अंगूर हैं।
स्वादिष्ट।
कितनी लज़ीज़ है।
इसका स्वाद पसीने जैसा है।
असल में, मैंने वह सुना है।
वह नेपा का क्षेत्र है, जानेमन।
शायद तुमने कभी ऐसा कुछ खाया या पिया नहीं है
जो समुद्री घास से न बना हो।
हमारे बीच बैठे समुद्री घास के किसानों की बेइज़्ज़ती नहीं कर रही।
मुझे बुरा नहीं लगा। उस कारोबार में अच्छा पैसा है।
तो, आप दोनों कैसे मिले? क्या आप दोनों को पता था कि वह सच्चा प्यार था?
हमें पता था।
यह सबसे दिलचस्प आदमी था जिससे मैं कभी मिली थी।
मैं हमेशा से मानती थी कि ऑगस्ट की क़िस्मत में महान बनना लिखा है।
और तब से यह निराश ही है।
आप क्या करते हैं?
- ख़ैर, पहले इसने हवा की ऊर्जा को आज़माया। - मैं...
बेशक, अब कोई हवा नहीं है।
फिर सौर ऊर्जा। ख़ैर, वह भी बेक़ार रहा।
यह मेरी ग़लती नहीं है कि अब हवा या सूरज नहीं हैं।
यह मेरी गलती नहीं है कि हम इस उदास ग्रह पर धुएँ और कोहरे में डूब रहे हैं।
यह मेरी गलती नहीं है, सिल्वी। यह मेरी गलती नहीं है।
यह वाक़ई में किसी की ग़लती नहीं है, है न?
आप दोनों कैसे मिले?
ऑगी मेरा उस्ताद था।
मैं इसे आदर्श मानता था। एक दूरदर्शी जिसके पास सभी कौशल थे।
साथ ही, एक बेहद ख़ूबसूरत पत्नी।
जब मैं सरकार के लिए काम किया करता था, तब इसी ने मुझे सब कुछ सिखाया था।
उस समय जब मुझे सरकार पर भरोसा हुआ करता था,
साथ ही सैंटा क्लॉज़ और बाइनरी प्रणाली पर।
तुम निजी सेक्टर में कब उतरोगे, ऑग?
तुम नगरपालिका निस्पंदन में बर्बाद हो रहे हो। मशीन में एक पहिये की तरह।
बाहर निकलने का समय आ गया है।
तुम सही हो। मुझे बाहर निकल जाना चाहिए।
मेरा एक दोस्त है।
वह बंदा न्यूज़ीलैंड में तकनीक अरबपति है। वह पूरा कारोबार छोड़ रहा है।
"छोड़ रहा है"? क्या मतलब है?
ख़ैर, स्पष्ट है कि यह ग्रह अब रहने लायक़ नहीं है। तो, वह और उसकी पत्नी डिजीटाइज़ हो रहे हैं।
मैंने उस बारे में सुना है। आप ख़ुद को अपलोड वगैरह करते हैं।
और वे लोग आपको तब तक क्लाउड में संग्रह करके रखते हैं जब तक कि ग्रह ख़ुद-ब-ख़ुद ठीक नहीं हो जाता।
उसका जो भी मतलब होता है। नीला आसमान, साफ़ झीलें, साँस लेने लायक़ हवा।
उस समय, वे जादुई रूप से आपको अपने पसंद के शरीर में
एक डीकार्बोनाइज़्ड आदर्शलोक में पुनर्जीवित करते हैं।
क्या लोग वाक़ई इस बकवास के लिए पंजीकरण करवा रहे हैं?
लोग किसी भी चीज़ के लिए पंजीकरण करवा देंगे। चाँद की कॉलोनी, टेलीपोर्टेशन।
मानवता के रास्ते से भटके हुए आशावाद पर दाँव लगाने से कोई भी कभी कंगाल नहीं हुआ।
मैंने सुना था कि वह एक कुत्ते पर काम कर गया।
और शैंपेन।
- मुझे लगता है कि यह मस्त है। - हाँ।
क्लाउड उसकी तुलना में ज़्यादा दिलचस्प लगता है जिसे आपकी पीढ़ी वास्तविकता कहती है।
ठीक है, मैं मान गया। हमें क्या लेकर जाना है?
क्लाउड के लिए किस तरह के कपड़े पहनने पड़ते हैं?
क्या वहाँ रूम सर्विस है? नज़ारा कैसा है?
चलो भी। वह होटल नहीं है, वह संग्रह है।
वे लोग बस आपको सुला देते हैं।
ख़ैर, फिर मैं उम्मीद करता हूँ कि वह बहुत गहरी नींद हो
और जब मैं जागूँ तो मैं एक 22-साल के लड़के के शरीर में दो प्रतिशत शरीर वसा के साथ होना चाहता हूँ।
तुम जैसे हो वैसे ही अच्छे हो।
हाँ। जितना चाहे मज़ाक उड़ा लो।
मैं, एक बार के लिए, एक बेहतर दुनिया में जादुई रूप से जागना चाहूँगी।
तुम्हें ऐसा क्यों लगता है कि दुनिया बेहतर होने वाली है?
मतलब, ज़ाहिर है, हर कोई इतनी कुरबानियाँ दे रहा है।
राशन, सब कुछ...
मानव इतिहास एक के बाद एक भयानक तबाही की कहानी है।
जिसमें से ज़्यादातर हमारे अपने निराशाजनक रूप से न बदले जा सकने वाले स्वार्थ द्वारा बनाई गई हैं।
ख़ैर, भविष्य में जाने की समस्या यह है कि हम चाहे जहाँ भी जाएँ,
हमें ख़ुद को अपने साथ ले जाना होगा।
क्या आप जाएँगे?
तकनीशियन सुबह पहले आ जाएँगे।
अरे, जान! बेहतर होगा हम सामान बाँध लें।
पृथ्वी पर आपकी आख़िरी रात के लिए यहाँ होने पर सम्मानित महसूस कर रहा हूँ, दोस्तों।
हम कैसे जश्न मनाएँ?
हम जश्न ही मना रहे हैं।
असल में, शायद आज की रात ठीक इसी बारे में है।
अलविदा कहने की पार्टी।
देखा? मैं ख़ुशनुमा हो सकता हूँ।
हम नहीं मानने वाले, बुढ़ऊ।
जब तक कि अचानक तुम्हारे पास अरबों न आ गए हों और तब भी,
तुम सूची पर नहीं आ सकते।
हाँ।
पंद्रह साल पहले, मैंने एक छोटी सी तकनीकी कंपनी में निवेश किया था।
मरिन में कारोबार कर रही आख़िरी कंपनी, सारी कंपनियों के डूब जाने से पहले।
लाइफ़पॉज़।
पर...
पर तुमने जिसमें भी निवेश किया वह कभी सफल नहीं रहा है, ऑगी।
यह वाला सफल रहा।
ऐल्फ़ा, लाइफ़पॉज़ चलाओ।
लाइफ़पॉज़
मिलिए बस्टर से, दुनिया का पहला पूर्ण रूप से अपलोड किया गया प्राणी।
कुछ महीनों पहले ही, बस्टर गठिया रोग,
मोटापे, अवसाद और जलवायु के कारण थकान से जूझ रहा था।
हमारी अभूतपूर्व न्यूरोमैपिंग तकनीक का उपयोग करते हुए,
वैज्ञानिक बस्टर की पूरी चेतना को मैप करने
और उसके फायदे आपके लिए लाने में सक्षम हुए।
बहुत लंबे समय तक हम सोचते रहे कि चेतना मस्तिष्क में रहती है।
अब हम जानते हैं कि जीवित होना पूरे शरीर का एक अनुभव है।
हमारी विशेष नैनो टेक्नोलॉजी आँतो,
हृदय, प्रजनन प्रणाली, यहाँ तक कि स्वरतंत्रिकाओं के
हर न्यूरॉन को नैनोस्लाइसिंग नामक एक अनूठी प्रक्रिया के माध्यम से
मैप करती है ताकि अकल्पनीय विस्तार के स्तर को प्राप्त किया जा सके।
चेतना के एनकोड हो जाने के बाद,
उसे अपलोड किया जा सकता है, एक अचेतन अवस्था में संग्रहित किया जा सकता है,
यहाँ तक कि अनगिनत बार उसकी प्रतिलिपि बनाई जा सकती है
और अपनी पसंद के असली भौतिक शरीर में किसी भी समय पर फिर से सक्रिय किया जा सकता है।
एक बार जब यह तकनीक व्यापक रूप से उपलब्ध हो जाती है,
तो जो कोई भी हमारे ग्रह की परवाह करता है वह डिजिटाइज़ हो जाएगा।
यह आपकी कार्बन खपत को पूरी तरह से मिटाने
और जागने पर हमारे बहाल पारिस्थितिक तंत्र के पूर्ण चमत्कारों का अनुभव करने का
एकमात्र तरीका है।
"वही आप, बेहतर दुनिया" में आपका स्वागत है।
लाइफ़पॉज़ कल मिलते हैं
बस करो! इस पागलपन को बंद करो।
- लाइफ़पॉज़ - बस बहुत हुआ। प्लीज़।
- कल मिलते हैं - ऐल्फ़ा, बंद हो जाओ।
सच में, ऑगी? पहले यह मज़ाकिया था, पर अब तुम हद से पार जा रहे हो।
मैंने तुमसे कहा, यह मज़ाक नहीं है।
यह विचार कि हम अचानक से अपनी पूरी ज़िंदगियाँ छोड़ देंगे
और अज्ञात जगह में चले जाएँगे?
- ख़ैर, मैं जानता था कि तुम नहीं जाओगी। - मैं नहीं जाऊँगी। तुम सही हो।
इसीलिए मैं तुम्हारे बिना जा रहा हूँ।
हाँ। रुको, क्या?
केवल एक ही टिकट है। और निवेशकों के लिए लौटरी निकली थी।
मेरे पास साथी का टिकट नहीं था।
माफ़ करना। मुझे लगा कि यह ज़ाहिर है।
- तो तुम... - मैं...
हाँ, मैं जा रहा हूँ... मैं अकेला जाने वाला हूँ।
ड्रिंक्स। मुझे और ड्रिंक्स चाहिए।
यहाँ बाहर थोड़ी और शैंपेन मिल सकती है, प्लीज़?
नहीं, कुछ कड़क। नीचे वाली अलमारी से।
कुछ कड़क! नीचे वाली अलमारी से!
तुम कह रहे हो कि तुम मुझे छोड़ना चाहते हो...
कुत्तों... कुत्तों और विंडसर्फ़िंग के लिए?
नहीं।
मैं भी एक लूँगा।
मैं भी। धन्यवाद।
शायद हमें आप दोनों को बात करने देनी चाहिए।
हाँ, हमें बस चलना चाहिए। बहुत-बहुत धन्यवा...
नहीं, मत जाओ। प्लीज़।
खाने का समय हो गया है।
- सिल्वी, शायद हमें बात करनी चाहिए। - नहीं।
ऑगी, मैंने यह डिनर हमारे लिए नए साल की पूर्वसंध्या के लिए बनाया है।
तुम इसके मज़े लोगे।
कौन जाने? यह तुम्हारा आख़िरी डिनर हो।
फ़ॉय ग्रा। पालो अल्टो में क्लोन किए हुए कलहंसों से।
शायद तुम इससे वाक़िफ़ नहीं हो।
यह क्या है?
- यह कलेजा है। - शायद इसके मज़े लेना ही सबसे अच्छा होगा।
किसान नर बत्तखों के गले में अनाज के पाइपों को ठूँसकर उन्हें खिलाते हैं।
पक्षी का कलेजा आम माप से दस गुना फूल जाता है।
उन्हें पिंजरों में रखा जाता है, जहाँ वे अपने ही मल में सने होते हैं।
कुछ अपनी ही उल्टी से मर जाते हैं
या कुछ अपने पंखों को नोंच लेते हैं और एक दूसरे पर हमला करते हैं।
मादा बत्तखों के साथ ऐसा नहीं किया जाता।
बजाय इसके, उन्हें ज़िंदा रहते हुए ही ग्राइंडर में धकेल दिया जाता है
और पीसकर बिल्ली का खाना बनाया जाता है।
नोश फ़रमाओ।
वाह।
वाह। यह बहुत अमानवीय है।
इसके बारे में सोचना क्यों हैं?
अजीब है कि किस तरह हम क्रूरता को अमानवीय कहते हैं,
पर असल में, क्रूरता से ज़्यादा मानवीय क्या है?
है न, ऑगी?
पर मादाओं को बिल्ली के खाने में बदल दिया जाता है।
- मतलब, वह... - ख़ुश हो जाओ, एलोडी।
एक मादा को बगल में धकेले जाना देखना कोई हैरानी की बात नहीं है।
तुम जवान हो, पर किसी दिन तुम जान जाओगी कि कैसा महसूस होता है।
ठीक है, ऐसा नहीं...
सिल्वी, तुम समझती ही नहीं हो।
मैं तुम्हें बगल में नहीं धकेल रहा हूँ। असल में, यह तुम्हारे बारे में नहीं है।
मैं बेवकूफ़ हूँ।
मेरा पति चाहता है कि मेरे साथ एक और दिन गुज़ारने के बजाय उसे नैनोस्लाइस कर दिया जाए,
और मैं समझ बैठी कि यह मेरे बारे में है।
ख़ैर, मुझे लगता है कि यह ऐसा कहने की कोशिश कर रहा है...
मुझे सूरज के ढलने की याद आती है।
मैं बारिश को महसूस करना चाहता हूँ।
मैं मास्क के बिना असली हवा में साँस लेना चाहता हूँ।
मैं समुद्री घास के अलावा कुछ खाना चाहता हूँ
जिसके लिए मुझे छह महीने का कार्बन राशन ख़र्च न करना पड़े।
यह उतना भी बुरा नहीं है। मतलब, भगवान, लोग इससे भी बदतर हालातों में ज़िंदा रहे हैं।
बदतर से बदतर समय में भी, लोग ऊपर आसमान में तारे देख सकते थे।
मुझे जंगल चाहिए, सिल्वी।
हर किसी को जंगल चाहिए...
पर हमें प्यार भी चाहिए।
जंगल सालों पहले गायब हो गए थे, ऑगी।
तुमने प्यार को चुना था।
- तुमने प्यार, बच्चों, परिवार को चुना था। - आप लोगों के बच्चे हैं?
- एलोडी, मत पूछो। - हाँ, हैं।
- नहीं, हमारे बच्चे नहीं है। - हाँ, हैं।
नहीं हैं!
माफ़ करना। क्या मैंने कुछ ग़लत कह दिया?
- यह... - मुझे नहीं पूछना चाहिए था, है न?
मुझे उसके पीछे जाना चाहिए।
नहीं।
मुझे जाने दो।
धन्यवाद।
मुझे नहीं लगता कि वह सच में जाएगा।
- वह तुमसे बहुत प्यार करता है। - वैसे भी किसे फ़र्क पड़ता है?
तुम मज़ाक कर रही हो।
अरे, ऐसा क्या?
क्या?
मैं कल्पना कर रही थी कि कितना शानदार होगा
अगर ऑगी ग़लती से बस्टर के शरीर में उठे।
जैसे, बस उसमें फँसा हुआ... "मैं ऑगी हूँ।"
"मैं कुत्ता नहीं हूँ।"
उसके लिए वही सही होगा, सच में।
सुनो, सिल्वी। तुम्हें गुस्सा होने का पूरा हक़ है
पर सच यह है कि तुम लोगों जैसा रिश्ता पाने के लिए मैं कुछ भी कर सकता हूँ।
रहने दो।
मैं एक से दूसरे इंसान के पास जाता रहता हूँ।
एलोडी, एलेनॉर, एलोईस। सब एक जैसी हैं।
वर्चुअल, एआई।
यहाँ तक कि असली लड़कियों ने भी चिप लगवा रखी है, इसलिए जब वे आपके साथ सेक्स करती हैं
तो असल में वे अपने दिमाग़ में किसी और के साथ सेक्स कर रही होती हैं।
वे अश्लील तस्वीरें या पूर्व बॉयफ़्रेंड को या भगवान जाने किसे ढूँढ रही होती हैं।
जानती हो, मुझे इससे फ़र्क नहीं पड़ा करता था।
अंतरंगता की दुखदायी जटिलताओं को कम करता है।
पर अब मुझे लगने लगा है कि शायद मेरा अस्तित्व ही नहीं होना चाहिए।
तुम डिजिटाइज़ होने की बात करना चाहती हो?
मुझे लगता है कि मैं पहले से ही हो चुका हूँ।
क्या उसने तुम्हें बताया था कि वह जा रहा है?
मैं सोच रही हूँ कि उसने तुम्हें प्रभावित करना चाहा होगा,
वह शागिर्द जिसने उसे पूरी तरह से पछाड़ दिया।
नहीं। नहीं, मुझे भी तुम्हारी तरह कुछ नहीं पता था।
तो फिर शायद हम दोनों इसमें भागीदार हैं, है न?
हम दोनों पीछे छूट गए हैं।
तुम नशे में हो।
क्या तुम...
क्या तुम मुझसे इश्कबाज़ी कर रही हो?
तो, मैं सालों से अपने कला के पेशे को शुरू करना चाह रही हूँ।
मेरे यहाँ आने का एक कारण यह भी है क्योंकि सिल्वी कला के सौदे करती है और...
और मैं व्यक्तिगत रूप से छोड़ी गई या पाई गई सामग्री के साथ काम करना पसंद करती हूँ।
- हाँ। - मुझे गोबर के साथ काम करना पसंद है
- क्योंकि वह बस... - गोबर?
हाँ, क्योंकि सच कहूँ तो,
अगर आजकल हम अपने कूड़े में ख़ूबसूरती नहीं ढूँढेंगे,
मतलब, तो फिर कहाँ ढूँढेंगे, है न?
मुझे नहीं पता।
मुझे कहना होगा...
मुझे लगता है कि आप जो कर रहे हैं वह बहादुरी का काम है।
बस अज्ञात में एक छलांग लगाना। अपने कार्बन फ़ुटप्रिंट को पूरी तरह से मिटा देना।
मुझे नहीं लगता कि बहुत से लोगों में
ऐसा करने की हिम्मत होगी।
बस मुझे लगता है कि आपकी एक समस्या है।
कैसी समस्या?
ख़ैर, आप अब भी अपनी पत्नी से प्यार करते हैं।
मुझे नहीं लगता कि हमें आज की रात को और ज़्यादा पेचीदा बनाना चाहिए।
मैं किसी पेचीदा चीज़ के बारे में बात नहीं कर रही।
हँ। नहीं क्या?
मैं जो बात कर रही हूँ, वह बहुत सरल है।
हवा में दो शरीर।
भौतिक आकर्षण।
दो अकेले लोगों का एक दूसरे को ढूँढना।
एक दूसरे को आराम देना।
व्हो। व्हो।
मुझे माफ़ करना। मुझे लगा...
तुम जानते हो...
क्या?
मैं छूती नहीं हूँ।
हाँ, तुम नहीं छूती। मैं भूल गया था।
ऑगी के साथ क्या करती हो?
मुझे...
मुझे याद नहीं कि कब छुआ था।
आप कहते हैं कि आपको जंगल चाहिए। आप पहले से ही उसमें हैं। आप दोनों हैं।
इंसानी रिश्तों के जंगल में कमबख़्त खोए हुए हैं।
इससे बाहर निकले का इकलौता रास्ता साथ रहना है। है न?
शायद आप बस यह देखने के लिए ऐसा कर रहे हैं कि क्या उसे अब भी आपकी परवाह है।
हमारा रिश्ता बहुत लंबे समय से अच्छा नहीं रहा है।
और मैं जानता हूँ कि समय बेहतर हो सकता है,
पर, सच कहूँ तो,
मुझे हमारे रिश्ते से ज़्यादा इस पृथ्वी के बेहतर हो जाने की आशा है।
तो, एक दूसरे को बिल्कुल नहीं छूते?
तुम्हारा क्या प्रस्ताव है?
उस जीवन-नौका पर मुझे आपकी जगह चाहिए।
तुम डिजिटाइज़ होना चाहती हो?
हम चारों में से, मैं हूँ जिसे जाना चाहिए।
मैं जवान हूँ। माफ़ करना।
मुझे में इतनी ताक़त है कि जो भी बनाना हो मैं बना सकती हूँ।
मैं जुड़ जाती हूँ। मैं खुले विचारों की हूँ। मैं पर्यावरण के प्रति जागरुक हूँ। मैं तकनीक-प्रेमी हूँ।
मेरे 30 लाख फ़ॉलोअर हैं
और मैं जो भी पोस्ट करती हूँ उस पर 20 से 30 लाख बैंग आते हैं।
हाँ, पर क्या तुम्हारा परिवार या माता-पिता नहीं हैं?
या निक? तुम्हारे पास निक है।
ऐसा कोई नहीं है जिसके लिए ऐसा अवसर गँवा दूँ।
सच यह है कि मैं बस कंगाल हूँ।
मैं दिन में डिलीवरी का काम करती हूँ
और काले-बाज़ार के कार्बन के लिए ऑनलाइन कपड़े उतारने का काम करती हूँ और मैं बस...
मैं यह सब सिर्फ़ इसलिए कर रही हूँ ताकि बिजली चालू रख सकूँ,
और रात में अपनी कला का काम कर सकूँ पर मैं सफल नहीं हो रही हूँ।
मैं भविष्य के लिए बनी हूँ।
- एलोईस। - एलोडी।
हाँ।
अगर मैं तुम्हें अपनी जगह देना भी चाहता, जो मैं वाक़ई नहीं चाहता, तब भी नहीं दे सकता।
यह हस्तांतरणीय नहीं है।
- हर चीज़ की डीएनए से पुष्टि होती है। - ठीक है।
ख़ैर, आप मुझे एक नाखून या दाढ़ी का एक बाल दे सकते हैं।
इसके अलावा, एक बहुत ही गहन मनोवैज्ञानिक मूल्यांकन है,
जो, बुरा मत मानना, पर मुझे नहीं लगता कि तुम पास कर पाओगी।
मूल्यांकन में क्या है?
ऐल्फ़ा, लाइफ़पॉज़ चलाओ।
- असल में, यह बस सवालों की श्रृंखला है। - ठीक है।
तुम इतनी ख़ूबसूरत कैसे हो?
तुम बहुत ख़ूबसूरत हो।
"क्या आपने कभी ख़ुद को नुक़सान पहुँचाने के बारे में सोचा है?"
"आपके कितने यौन साथी रहे हैं और वे कैसे थे?"
- काश मैं तुम्हें छू पाता। - पर तुम नहीं छू सकते।
"तुम्हारा पसंदीदा आइसक्रीम फ़्लेवर कौन सा है और क्यों?"
ख़ैर, यह आसान है।
मिंट चिप। वह लज़ीज़ है।
"क्या आपको कभी प्यार हुआ है और आपको कैसे पता चला?"
"क्या आप आध्यात्मिक हैं?"
ओह, हाँ।
"अगर हाँ, तो आपकी किस में श्रद्धा है?"
हे, भगवान।
"अगर आपके सामने अचानक से बहुत बड़ा भालू आ जाए
तो आप क्या करेंगे?"
अरे, हाँ, यह... कुछ सवाल मिथ्याभास हैं।
हे, भगवान!
यह होलोग्राम है। यह बस एक अभ्यास है, सच नहीं है।
- रुको, रुको। - नहीं! यह...
- यह मुझे मार डालेगा! - सब ठीक है! मत भागो!
यह... एलोडी!
नहीं! मुझे छोड़ दो, प्लीज़!
ऑगी? क्या चल रहा है?
कुछ नहीं है। यह लाइफ़पॉज़ का मनोवैज्ञानिक मूल्यांकन है।
एलोडी देखना चाहती थी।
ऐल्फ़ा! लाइफ़पॉज़ बंद करो!
यह किस चीज़ का मूल्यांकन कर रहा है?
शायद... जंगल में रहने के बुनियादी कौशल का?
या फिर एक व्यक्ति की
असली और काल्पनिक चीज़ों के बीच फ़र्क करने की योग्यता का?
ज़ाहिर है, तुम अच्छी दावेदार बनोगी।
मैं नहीं जाऊँगी।
मैं कभी नहीं जाऊँगी।
मैं हार नहीं मानूँगी।
सिल्वी, मैं...
मैं तुम्हारा दिल नहीं दुखाना चाहता था।
तुमने नहीं चाहते थे।
ठीक है, पर सुनो। यह... मैं शायद,
मैंने नहीं सोचा था कि मेरे जाने से या रुकने से तुम्हें फ़र्क पड़ेगा।
तुम ऐसा कैसे कह सकते हो?
मुझे नहीं लगा था कि अब हमारे बीच कुछ बाकी रह गया है।
इसे सही ठहराने की कोशिश मत करो।
सच में। प्लीज़!
तुम्हें समझना होगा, इससे मैं भी उतना ही हैरान हूँ
जितना कि तुम हो, एक तरह से।
मतलब, मैंने कभी कल्पना भी नहीं की थी यह क़ारगर होगा
और मुझे लौटरी के लिए चुन लिया जाएगा।
और, निश्चित रूप से, मुझे उम्मीद थी कि मुझे इसके बारे में पहले तुमसे बात करने का मौका मिलेगा।
पर तुम कभी मेरी बात नहीं सुनती हो।
अब तो तुम मुझे देखती भी नहीं हो।
और मैं जानता हूँ कि मैंने तुम्हें निराश किया है।
मैं जानता हूँ कि यह वह जीवन नहीं है जिसकी हम में से किसी ने भी कल्पना की थी।
मतलब, मैं भी निराश हूँ।
लेकिन...
हम कभी झगड़े बिना बात नहीं करते हैं।
- एलोडी कहाँ है? - निक, तुम हमें अकेला छोड़ सकते हो?
हाँ।
रुको, मत जाओ।
क्या?
नहीं।
- क्या बात है, दोस्त? - क्या?
क्या तुम...
क्या तुमने...
नहीं, तुमने नहीं किया। क्या तुमने किया?
हमने क्या...
मैं... क्या?
तुम मेरे जाने तक भी नहीं रुक सकते थे?
ऑगी। यह... यह वैसा नहीं है जैसा तुम सोच रहे हो।
यह... यह...
इसने शुरू किया...
इसे।
"इसने शुरू किया इसे"?
क्या तुम छह साल के हो?
तो, यह सच है?
नहीं! मैं...
ठीक है, हाँ, लेकिन यह पूरी तरह से संपर्क रहित था।
- हाँ। - और, बेशक़,
वह तब भी बेवकूफ़ी है और बहुत बुरा है।
- ख़ैर, मुझे नहीं लगता कि वह... - चुप करो, निक!
लेकिन यह सिर्फ़ इसलिए हुआ क्योंकि तुम...
मतलब, हम दोनों... तुम हमें छोड़कर जा रहे हो।
और... और यह हो गया!
ख़ैर, यह एकदम बढ़िया है!
यह सच में एकदम बढ़िया है!
तुम्हें बस आख़िरी जीत हासिल करनी थी, है न?
मेरी आख़िरी बेइज़्ज़ती और फिर मुझे मेरे रास्ते भेज दो!
यह वैसा नहीं था।
- माफ़ कीजिए। - क्या है?
मैं माफ़ी चाहती हूँ। बस डिनर परोसा जा चुका है।
धन्यवाद।
क्या आप टमाटर लेंगे, सर?
- नहीं। - ठीक है।
ऐल्फ़ा, बंद हो जाओ।
मैं कुछ कहना चाहूँगा।
ठीक है, शायद मैं बस... ठीक है, बाय।
आभार व्यक्त करने के लिए सलामती का जाम, सच में।
देखो, आज पृथ्वी पर मेरी आख़िरी रात है, खासकर इस युग में, जो भी है।
और सच कहूँ तो,
मेरे दिल में कहीं न कहीं ऐसा था कि यह एक तरह से एक सादा अवलिदा होगा।
शानदार खाना, थोड़ी बहुत मज़ाकिया कहानियाँ।
जैसे उस समय जब हम लगातार कैरिओके कर रहे थे,
जब तक कि हमने "ब्लू आईवी कार्टर हॉलीडे ऐलबम" का एक-एक गाना नहीं गा लिया था।
सारे दर्शक तुम्हारी आवाज़ से मंत्रमुग्ध हो गए थे।
तुम्हारे पास मैं तो था ही, ख़ैर।
और इसलिए मैंने सोचा, पुरानी बातों को भुला देते हैं।
हमारी कई असहमतियों में से कुछ को सुलझाकर सुलह कर लेते हैं।
यहाँ बिताए मेरे समय के लिए, हमारे समय के लिए कोई समापन ढूँढते हैं।
क्योंकि हमने अच्छा समय बिताया था।
लेकिन कहानी में मोड़ आ गया है।
कुछ लोग सोचते होंगे कि क्या मैं गुस्सा हूँ।
पृथ्वी पर यह मेरी आख़िरी रात है।
और मेरी पत्नी मेरे दोस्त के साथ सेक्स करती है।
ऐसे किसी के साथ जिसके साथ मैंने काम किया है और जो मेरा शागिर्द रहा है।
मैंने हमेशा तुम्हें आदर्श माना है। वह संपर्क रहित था।
सच यह है कि तुम दोनों ने मुझे कमाल का तोहफ़ा दे दिया है।
अगर मुझे डिजिटाइज़ होने के बारे में कभी कोई संदेह था, तो तुम लोगों ने उसे पूरी तरह से कुचल दिया है।
अब मुझे न कोई पछतावा है, न संदेह है,
कुछ नहीं, केवल भविष्य के लिए उत्साहित हूँ।
तो, मैं आभारी हूँ, तुम दोनों का आभारी हूँ
कि तुम्हें हमेशा के लिए छोड़ने के मेरे इस फ़ैसले को तुम लोगों ने
इतना ज़्यादा स्पष्ट कर दिया है।
तो, चीयर्स।
मेरे प्यारे ऑगी के नाम,
यह झूठ होगा अगर मैं कहूँ कि, कभी-कभी, मैंने इस बारे में नहीं सोचा था।
किस पत्नी ने कल्पना नहीं की होगी कि उसके पति को
किसी बड़े रसीले तरबूज़ की तरह धीरे-धीरे काटना कितना शानदार होगा?
तो, धन्यवाद, ऑगी, हमारे समय को इतनी सहजता से समाप्त करने के लिए
और ज़िंदगी में पहली बार
ख़ुद से कोई योजना बनाकर उसे व्यवस्थित करने के लिए।
शायद आज रात जश्न मनाने के लिए कई कारण हैं।
- मुझे भी कुछ कहना है। - साफ़ है कि यह समय नहीं है...
आप सब लोग कमबख़्त पागल हैं।
यह पागल हैं, यह पागल हैं और तुम पागल हो जो मुझे यहाँ साथ लाए।
हमारा रिश्ता ख़त्म हुआ। बस इतना ही।
ख़ैर, मैं मानता हूँ कि अगर हम सब कुछ न कुछ कह रहे हैं,
तो मैं भी कुछ शब्द कहूँगा।
ऑगी...
मुझे माफ़ कर दो कि पृथ्वी पर तुम्हारी आख़िरी रात पर मैंने तुम्हारी पत्नी के साथ संपर्क रहित सेक्स किया।
मेरा इरादा तुम्हें ठेस पहुँचाने का या तुम्हारी शाम बर्बाद करने का नहीं था।
कोई बात नहीं। वह नशे में की गई ग़लती थी।
नहीं, दरअसल मैं उसी बात को स्पष्ट करना चाहता था।
हाँ, मैं यह कहना चाहता हूँ।
यह सही महसूस होता है।
मेरे लिए यह ग़लती नहीं थी।
मैं... मैंने हमेशा से तुम से प्यार किया है।
हे, भगवान।
मुझे इससे प्यार करते हुए दस साल से भी ज़्यादा हो गए हैं।
असल में, जब मैंने पहली बार इसे देखा था, तब से ही।
इन सालों के दौरान हम कुछ बार सेक्स करने के नज़दीक आए हैं।
नहीं, ऐसा नहीं हुआ है।
मेरे पिता के अंतिम संस्कार पर।
बस करो! वह बस एक झप्पी थी। मुझे तुम्हारे लिए बुरा लग रहा था।
और, बेशक़, सिल्वी के कारण ही मैं किसी और के साथ नहीं हो सका हूँ।
सच में नहीं। इसकी तुलना में हर कोई फीकी पड़ जाती थी।
मुझे नहीं लगता कि यहाँ से निकलने की इच्छा रखना तुम्हारा पागलपन है,
लेकिन मुझे लगता है कि अपनी पत्नी को छोड़कर जाना तुम्हारा पागलपन है।
एक शानदार, ख़ूबसूरत औरत।
मैं उम्मीद करता हूँ कि जब ऑगी चला जाएगा...
भगवान।
- मारो इसे! हाँ! - ऑगी! नहीं!
- मेरा खाना! नहीं! - बस करो! बोलना भी मत...
मक्कार, बीवी को चुराने वाला...
- ऑगी! - तुम मेरी पत्नी से दूर रहो।
- मैं तुझे मार डालूँगा, कमीने कहीं के! - उससे दूर हटो!
उसे अकेला छोड़ दो!
- उससे दूर हटो! उससे दूर हटो! - नहीं!
बस हुआ!
पापा? क्या चल रहा है?
वापस सोने चली जाओ, ऐग्निस।
आप क्या कर रहे हैं?
यह...
हम बस एक छोटा सा खेल खेल रहे हैं, बेटा। मज़ाकिया है, है न?
क्या मैं खेल सकती हूँ?
नहीं, बेटा, तुम्हें बिस्तर में होना चाहिए। मैं तुम्हें वापस ऊपर ले चलता हूँ, ठीक है?
- इनकी बच्ची है। - यह पेचीदा है।
नहीं, बेटा।
- मैं इसे सुला देने वाली हूँ। - नहीं, प्लीज़ ऐसा मत करना।
- मुझे करना होगा। - मत करो।
ऐग्निस, सो जाओ।
- तुम्हारे ऐसा करने से मुझे नफ़रत है। - मैं जानती हूँ। मुझे भी नफ़रत है।
पर शायद अब समय आ गया है कि हम सब अपने भ्रमों को भुला दें।
मैं इसे वापस ऊपर ले जाता हूँ।
- क्या यह एक... - हाँ। बाँझपन-बॉट है।
मैंने इतना असली पहले कभी नहीं देखा।
शायद अब तुम लोगों को चले जाना चाहिए।
- ज़रूर। बेशक़। - हाँ।
सिल्वी। सिल्वी? मैं ऑगी से उसका टिकट मुझे देने के बारे में बात कर रही थी।
मैं सच में जाना चाहती हूँ।
तुम जवान हो। तुम्हारे पास समय है। एक दिन, हर कोई यह कर रहा होगा।
हाँ।
हमें हमारा ऑक्सीजन चाहिए।
ऐनी?
गंदगी फैलाने के लिए माफ़ी चाहती हूँ।
कोई दिक्कत नहीं है।
और खाना लज़ीज़ था, सच में।
मैंने नहीं बनाया था। मैंने बस परोसा। फ़्रीलांस। नौकरानी।
तुमने चिप लगवा रखी है?
नहीं, मेरे पास कभी इतने पैसे नहीं थे।
मैं एक बंदे को जानती हूँ जो बहुत सस्ते में लगा देता है।
अगर तुम्हें विज्ञापनों से कोई समस्या न हो, हाँ?
यह लो।
नए साल की पूर्वसंध्या मुबारक हो।
उससे कहना कि वहाँ ऊपर मज़े करे।
मैं कह दूँगी। अगर उसे याद हो कि मज़े कैसे करने हैं।
वह एक अच्छा दोस्त था। उससे कहना कि मैं शर्मिंदा हूँ...
मैं कह दूँगी। बाय, निक।
- सिल्वी, अगर कोई संभावना हो... - बाय।
मैं...
कोई बात नहीं, आप ऊपर जाकर सो सकती हैं। मैं यहाँ का काम पूरा करके चली जाऊँगी।
आज नए साल की पूर्व संध्या है। तुमने नहीं कहा था कि तुम्हें कहीं जाना है?
नहीं, कहीं नहीं।
पिछली गर्मी की लहर में मेरे ज़्यादातर परिवार वाले और दोस्त मारे गए।
मैं बरबैंक में मालिश थेरेपिस्ट थी।
जब बरबैंक हुआ करता था।
मुझे बहुत दुख है।
ख़ैर, यह मज़ाकिया है।
आपकी ज़िंदगी मुझे काफ़ी अच्छी लगती है।
अरे, हाँ।
- मैं तुम्हें टिप दे देती हूँ। - नहीं, आपने पहले ही कह दिया था उम्मीद न करूँ, तो...
कम से कम इतना तो कर ही सकती हूँ।
धन्यवाद।
मेरे ख़्याल से तुम्हें सामान बाँधना होगा।
या शायद सामान की ज़रूरत न हो।
तुम्हें सामान बाँधना है क्या?
क्या मैं तुम्हारी आवाज़ बाँध कर ले जा सकता हूँ?
नहीं।
मैं इसे हर रात गाकर सुलाती हूँ, ऑगी।
मैं जानता हूँ।
मैं जानती हूँ कि यह बेवकूफ़ी है।
मैं जानती हूँ कि वह सुन नहीं सकती।
यह बेवकूफ़ी नहीं है।
तुम कल जा रहे हो, पर सच यह है कि तुम काफ़ी पहले छोड़ गए थे।
और मैं तुम्हें दोष नहीं देती।
मैं क्रूर रही हूँ।
मैं समझती हूँ।
तुम्हें जंगल चाहिए।
तुम तारों को देखना चाहते हो।
सिल्वी, मैं...
मैं नहीं जाना चाहता।
मत करो।
तुम्हें अपराध बोध हो रहा हो या डरे हुए हो, तो मत रुको।
ऐसा नहीं है।
मैं बस नहीं चाहता...
मैं नहीं चाहता...
कि हमारे रिश्ते से हार मान लूँ।
या इस पूरे दयनीय ग्रह से।
मैं तुमसे प्यार करता हूँ।
मैं भी तुमसे प्यार करती हूँ, ऑगी।
वह क्या है?
आधी रात हो गई है।
आओ, चलें। आओ।
इसका एक हिस्सा... आओ, मैं तुम्हें दिखाता हूँ।
नया साल मुबारक हो, ऑगी।
नया साल मुबारक हो।
बे एरिया के हमारे सभी दोस्तों के लिए 2069 सुखी और स्वस्थ हो।
इस समय, द हेग की अंतर्राष्ट्रीय अपराध अदालत के वक़ील
प्रकृति के खिलाफ़ पर्यावरण हत्या और अन्य अपराध करने के
आरोपी व्यक्तियों और निगमों के खिलाफ़ अतिरिक्त अभियोग तैयार कर रहे हैं।
जलवायु अपराधों की कचहरी ने यह भी बताया
कि दक्षिणी गोलार्ध में पहले लोगों के लिए
पर्यावरण क्षतिपूर्ति के मामले पर
प्रस्तावित वित्तीय निपटान को ग्लोबल नॉर्थ के वकीलों द्वारा
ख़ारिज कर दिया गया है...
यह, जैसे-जैसे वाणिज्यिक ऋण और व्यक्तिगत पेशकशों में
भारी व्यापार के साथ दुनिया के बाज़ारों में
आज सुबह कार्बन की कीमत फिर से बढ़ रही है।
हैलो ऐना
सेवा पूर्ण हुई
अतिरिक्त टिप नकार दो
- ऑगस्ट? - ऑगस्टीन।
यहाँ "पुरुष" लिखा है।
मुझे समझ नहीं आता कि मेरे लिंग से तुम्हें क्या लेना-देना है।
डीएनए का नमूना?
यह लो। बस...
परिवार का नाम - बोलो रिश्ते की स्थिति - विवाहित
मूल्यांकन की स्थिति अच्छा
नमूने का मिलान हुआ
ठीक है। यह सही है। आप जा सकती हैं।
उप-शीर्षक अनुवादक: प्रसून